ലെസ്റ്റര് സിറ്റി താരം ഫോഫാനക്ക് ഗുരുതര പരിക്ക് ലെസ്റ്റര് സിറ്റി യുവതാരം വെസ്ലി ഫോഫനക്ക് ഗുരുതര പരിക്ക്. ഇന്നലെ വില്ലറയലിനെതിരെ നടന്ന സൗഹൃദ മത്സരതിനിടെയാണ് താരത്തിന് പരിക്കേറ്റത്. താരത്തിന്റെ കാല്മുട്ടിന് താഴെ പൊട്ടലേറ്റിട്ടുണ്ടെന്ന് താരം സോഷ്യല് മീഡിയയില് പറഞ്ഞു. പ്രീമിയര് ലീഗ് തുടങ്ങാന് ദിവസങ്ങള് മാത്രം ബാക്കി നില്ക്കെ താരത്തിനേറ്റ പരിക്ക് ലെസ്റ്റര് സിറ്റിക്ക് വമ്ബന് തിരിച്ചടിയാണ്. വില്ലറയല് താരം നിനോയുടെ ടാക്കിളില് ആണ് ഫോഫനക്ക് പരിക്കേറ്റത്. പരിക്കേറ്റ താരത്തിന് ദീര്ഘ നേരം ഗ്രൗണ്ടില് ചികിത്സ നല്കിയതിന് ശേഷമാണ് ആശുപത്രിയിലേക്ക് മാറ്റിയത്. കഴിഞ്ഞ സീസണില് ലെസ്റ്റര് സിറ്റിക്ക് വേണ്ടി മികച്ച പ്രകടനം പുറത്തെടുത്ത താരമാണ് ഫോഫന. മത്സരത്തില് രണ്ടിനെതിരെ മൂന്ന് ഗോളുകള്ക്ക് ലെസ്റ്റര് സിറ്റി ജയം സ്വന്തമാക്കിയിരുന്നു.